มีเม็ดขึ้นแดงๆเหมือนมีหัวขาวๆขึ้นตามแขนขา ตอนขึ้นใหม่ๆจะคัน พอหลังๆจะแสบ ขึ้นมาหลายวันแล้วไม่หาย มีเหมือนเป็นแผลที่ขาแล้วมีหนองข้างในด้วยเป็นตรงโคนขา1ข้าง ส่วนอีกข้างเป็นรอยแดงยาวไม่มาก
สวัสดีค่ะ อาการตุ่มแดงตามแขนขาอาจเกิดจาก-รูขุมขนอักเสบ หากมีการติดเชื้อแบคทีเรียร่วมด้วย อาจเห็นเป็นฝีหนอง-การอักเสบของเนื้อเยื่อใต้ชั้นผิวหนัง มักเป็นผื่นแดง บวม มีไข้-งูสวัด เป็นตุ่มน้ำ แสบร้อน มักเกิดในคนที่เคยเป็นอีสุกอีใสมาแล้ว แล้วตอนนี้ร่างกายอ่อนแอลง จึงกำเริบขึ้นมาเป็นผื่นงูสวัด-ผื่นผิวหนังอักเสบเฉียบพลัน อาจมีตุ่มน้ำ ผื่นแดง และคัน-ตุ่มถูกแมลงกัด มักเป็นตุ่มนูน คันหากมีลักษณะเหมือนมีหนองข้างในอาจมีการติดเชื้อ ควรพบแพทย์เพื่อตรวจเพิ่มเติม อาจต้องได้รับยาฆ่าเชื้อร่วมด้วยการดูแลตัวเองเบื้องต้น ไม่ไปแกะเกาบริเวณผื่น ใช้น้ำสะอาดล้างบริเวณที่เป็นได้ ไม่ใช้สบู่ถูแรงๆ ยังไม่เอายาอะไรไปทาเองเพราะยังไม่ทราบการวินิจฉัยค่ะ